Diari Oficial de la Generalitat Valenciana


Sumari del DOGV 8195, del 21-12-2017 (2017/11934)

DECRET 189/2017, d'1 de desembre del Consell, de modificació del Decret 52/2017, pel qual s'aproven les bases reguladores i es concedeixen ajudes per a pal·liar els danys produïts pels incendis forestals a Artana, el Poble Nou de Benitatxell i Bolulla a l'estiu de 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8195

Data del DOGV
:   21-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11832


Data del document
:   01-12-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * ajuda pública

DECRET 189/2017, d'1 de desembre del Consell, de modificació del Decret 52/2017, pel qual s'aproven les bases reguladores i es concedeixen ajudes per a pal·liar els danys produïts pels incendis forestals a Artana, el Poble Nou de Benitatxell i Bolulla a l'estiu de 2016. [2017/11478]  
PREÀMBUL  
  
El Consell, el dia 14 d'octubre de 2016, va acordar iniciar les actuacions per a pal·liar els danys produïts pels incendis forestals originats el 25 de juliol de 2016 al municipi d'Artana, i el 4 de setembre de 2016 als municipis del Poble Nou de Benitatxell i Bolulla. Dins del termini de presentació de sol·licituds, es van presentar les estimacions dels danys dels municipis afectats pels incendis forestals.  
Amb posterioritat, es va procedir, mitjançant el Decret 52/2017, de 21 d'abril, del Consell, a l'aprovació de les bases reguladores i a la concessió de les ajudes directes als ajuntaments afectats, en la quantia i amb la distribució indicada en l'article 2 del decret.  
Després d'això, l'Ajuntament del Poble Nou de Benitatxell va remetre un escrit a la Direcció General de l'Agència de Seguretat i Resposta a les Emergències en què sol·licitava la revisió de l'expedient, ja que el municipi no apareixia inclòs en el Decret 52/2017, a pesar d'haver sol·licitat en el temps i amb la forma escaients aquestes ajudes.  
Per això, la Direcció General de l'Agència de Seguretat i Resposta a les Emergències va procedir a revisar els expedients, i va comprovar que l'Ajuntament del Poble Nou de Benitatxell havia presentat la sol·licitud de les ajudes en el temps i amb la forma escaients.  
Per part de la Comissió Tècnica Avaluadora de les valoracions dels danys produïts pels incendis forestals originats el dia 4 de setembre de 2016 als municipis del Poble Nou de Benitatxell i Bolulla, es va acordar el 9 de juny de 2017, entre altres qüestions, que s'incloguera l'Ajuntament del Poble Nou de Benitatxell en la relació de municipis a què es destinen les ajudes aprovades pel Decret 52/2017.  
D'acord amb això, i amb el que disposa l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i els articles 12.2 i 28.c de la Llei 5/1983, de 30 de desembre, de la Generalitat, del Consell, a proposta del president de la Generalitat, i amb la deliberació prèvia del Consell, en la reunió d'1 de desembre de 2017,  
  
  
DECRETE  
  
Article únic. Modificació del Decret 52/2017, de 21 d'abril, del Consell  
Es modifica l'apartat 1 de l'article 2 del Decret 52/2017, de 21 d'abril, del Consell, pel qual s'aproven les bases reguladores i es concedeixen ajudes per a pal·liar els danys produïts pels incendis forestals a Artana, al Poble Nou de Benitatxell i a Bolulla, en l'estiu de 2016, que queda redactat com s'indica en l'annex d'aquest decret.  
  
  
DISPOSICIÓ FINAL  
  
Única. Efectes  
Aquest decret produeix efectes des de l'endemà de la publicació en el Diari Oficial de la Generalitat Valenciana.  
  
València, 1 de desembre de 2017  
  
La presidenta en funcions i  
consellera d'Igualtat i Polítiques Inclusives,  
MÓNICA OLTRA JARQUE  
  
  
ANNEX  
Nova redacció de l'apartat 1 de l'article 2 del Decret 52/2017, de 21 d'abril, del Consell, pel qual s'aproven les bases reguladores i es concedeixen ajudes per a pal·liar els danys produïts pels incendis forestals a Artana, al Poble Nou de Benitatxell i a Bolulla, a l'estiu de 2016  
  
L'apartat 1 de l'article 2 passa a tindre la redacció següent:  
1. Sense perjudici de la tramitació de les modificacions de crèdit que resulten necessàries, s'aproven ajudes, per un import global màxim de 251.466,48 euros, destinades als ajuntaments que s'especifiquen, i en les quanties indicades tot seguit, per a la realització de les actuacions necessàries a fi de pal·liar els danys produïts pels incendis forestals esmentats en l'article 1:  
  
Municipi Quantia de l'ajuda (euros)  
ALCUDIA DE VEO  
ARTANA  
TALES  
CALLOSA D'EN SARRIÀ  
XÀBIA  
EL POBLE NOU DE BENITATXELL 500,00  
1.250,00  
4.250,00  
1.250,00  
194.500,00  
49.716,48